ORDIN Nr. 207/2017 din 24 aprilie 2017

privind aprobarea modelelor mărcilor de stat ce urmează să fie aplicate pe obiecte şi pe bijuterii din metale preţioase de către Autoritatea Naţională pentru Protecţia Consumatorilor

EMITENT: AUTORITATEA NAŢIONALĂ PENTRU PROTECŢIA CONSUMATORILOR

PUBLICAT ÎN: MONITORUL OFICIAL NR. 363 din 26 aprilie 2018

În temeiul art. 5 alin. (5) din Hotărârea Guvernului nr. 700/2012 privind organizarea şi funcţionarea Autorităţii Naţionale pentru Protecţia Consumatorilor, cu modificările şi completările ulterioare, al art. 12 şi art. 13 alin. (6) din Ordonanţa de urgenţă a Guvernului nr. 190/2000 privind regimul metalelor preţioase şi pietrelor preţioase în România, republicată, cu modificările şi completările ulterioare, şi având în vedere Referatul nr. 313 din 14.03.2018 al Direcţiei metale preţioase, pietre preţioase şi Proces Kimberley,

**preşedintele Autorităţii Naţionale pentru Protecţia Consumatorilor** emite următorul ordin:

ART. 1

Se aprobă modelele mărcilor de stat ce urmează să fie aplicate pe obiecte şi pe bijuterii din metale preţioase de către Autoritatea Naţională pentru Protecţia Consumatorilor, prevăzute în anexa care face parte integrantă din prezentul ordin.

ART. 2

(1) Marca de stat este marca oficială, protejată prin lege, care se aplică pe obiectele din metale preţioase exclusiv de către Autoritatea Naţională pentru Protecţia Consumatorilor, ca autoritate competentă, înainte de punerea pe piaţa naţională a acestora.

(2) Marca de stat este reprezentată de un simbol unic pentru tipul de metal preţios, alături de precizarea titlului metalului preţios, redat în cifre arabe, precum şi numărul de înregistrare la Autoritatea Naţională pentru Protecţia Consumatorilor a mărcii de stat.

ART. 3

Aplicarea mărcii de stat reprezintă operaţiunea de imprimare în relief a imaginii mărcii pe obiectele şi bijuteriile din metale preţioase, prin presare sau gravură cu laser.

ART. 4

La data intrării în vigoare a prezentului ordin, Ordinul preşedintelui Autorităţii Naţionale pentru Protecţia Consumatorilor nr. 264/2008 privind aprobarea modelelor mărcilor de certificare ce urmează să fie aplicate pe obiecte şi pe bijuterii din metale preţioase de către Autoritatea Naţională pentru Protecţia Consumatorilor, publicat în Monitorul Oficial al României, Partea I, nr. 617 din 22 august 2008, cu modificările ulterioare, se abrogă.

ART. 5

Prezentul ordin se publică în Monitorul Oficial al României, Partea I.

Preşedintele Autorităţii Naţionale pentru Protecţia Consumatorilor,

**Marius Pîrvu**

Bucureşti, 24 aprilie 2018.

Nr. 207.

ANEXĂ\*)

\*) Anexa este reprodusă în facsimil.

**MĂRCILE DE STAT PENTRU PLATINĂ ŞI PALADIU**

Platină

950‰

Paladiu

950‰

Figura 1Lex: Mărcile de stat pentru platină şi paladiu

MĂRCILE DE STAT PENTRU ARGINT

750‰

800‰

875‰

916‰

925‰

999‰

Figura 2Lex: Mărcile de stat pentru argint

MĂRCILE DE STAT PENTRU AUR

333‰

375‰

500‰

585‰

750‰

833‰

900‰

916‰

986‰

999‰

Figura 3Lex: Mărcile de stat pentru aur